
ROZSUDOK V MENE SLOVENSKEJ REPUBLIKY Okresný súd Prievidza sudkyňou Mgr. Miriam Manovou vo veci starostlivosti súdu o mal. A. B., nar. XX.XX.XXXX v C., v konaní zastúpenou kolíznym opatrovníkom Úradom práce, sociálnych vecí a rodiny Partizánske, dieťa rodičov: D. E. B., nar. XX.XX.XXXX v B., trvale bytom A. XXX, štátneho občana SR, právne zastúpeného JUDr. Zuzanou Herichovou, advokátkou so sídlom R. Jašíka 158/8, 958 01 Partizánske, a matky F. G., E. H., nar. XX.XX.XXXX v C., trvale bytom I. XXX, XXX XX J. K., štátnej občianky SR, právne zastúpenej JUDr. Martinom Gubkom, advokátom so sídlom Hrnčírikova 1/B, 958 01 Partizánske, v konaní o návrhu otca mal. dieťaťa na zmenu úpravy práv a povinností rodičov k mal. dieťaťu, takto rozhodol: I.
Súd schvaľuje dohodu rodičov nasledovného znenia:
„Mal. A. B., nar. XX.XX.XXXX v C. sa zveruje do osobnej starostlivosti otca mal. dieťaťa. Matka mal. dieťaťa je oprávnená stretávať sa s mal. A. B. v 19. kalendárny týždeň roku 2026 a následne v poradí každý ďalší tretí a štvrtý kalendárny týždeň vždy v sobotu od 10.00 hod. do 19.00 hod. a v nedeľu od 10.00 hod. do 18.00 hod.. V dňoch 24.12., 25.12. a 26.12. sa uplatní nasledovná špecifická úprava stretávania matky maloletej s mal. A. B., nar. XX.XX.XXXX v C.: Matka je oprávnená stretávať sa s mal. A. B. v každý párny kalendárny rok dňa 24.12. od 10.00 hod. do 19.00 hod., dňa 25.12. od 10.00 hod. do 19.00 hod. a dňa 26.12. od 10.00 hod. do 19.00 hod.. Počas obdobia špecifickej úpravy stretávania sa bežná úprava stretávania sa nerealizuje. Otec mal. A. B., nar. XX.XX.XXXX v C., je povinný v stanovený čas maloletú pripraviť a matke odovzdať v mieste bydliska otca maloletej, kam ju matka maloletej v stanovenú dobu privedie späť. Matka mal. dieťaťa je povinná prispievať na výživu mal. A. B., nar. XX.XX.XXXX v C. výživným vo výške 100 € mesačne, vždy do 15. dňa v tom-ktorom mesiaci vopred, k rukám otca mal. dieťaťa.“ II. Týmto rozsudkom sa mení rozsudok Okresného súdu Partizánske č. k. 4P/51/2014-79 zo dňa 03.03.2015 v spojení s rozsudkom Krajského súdu v Trenčíne č. k. 19CoP/44/2015-180 zo dňa 17.09.2015, a rozsudok Okresného súdu Partizánske č. k. 2P/65/2021-212 zo dňa 06.04.2022, právoplatný dňa 18.05.2022, v častiach úpravy práv a povinností rodičov k mal. dieťaťu. III. V prevyšujúcich častiach zostávajú predchádzajúce rozhodnutia nezmenené. IV. Žiaden z účastníkov nemá nárok na náhradu trov konania.
odôvodnenie: 1. Dňa 14.02.2025 bol Okresnému súdu Prievidza doručený návrh otca mal. dieťaťa na zmenu úpravy práv a povinností rodičov k mal. A. B., nar. XX.XX.XXXX v C.. 2. Podľa § 2 ods. 1 Zákona č. 161/2015 Z. z. Civilný mimosporový poriadok v znení neskorších predpisov (ďalej len "CMP") na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa § 221 písm. a) Zákona č. 160/2015 Z. z. Civilný sporový poriadok v znení neskorších predpisov (ďalej len "CSP") písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 4. Otec mal. dieťaťa, právny zástupca otca mal. dieťaťa, matka mal. dieťaťa, právny zástupca matky mal. dieťaťa, a kolízny opatrovník, sa po vyhlásení rozsudku na pojednávaní konanom dňa 06.05.2026, vzdali práva podať odvolanie. Poučenie: Proti tomuto rozsudku je možné podať odvolanie do 15 dní odo dňa jeho doručenia prostredníctvom Okresného súdu Prievidza na Krajský súd Žilina, avšak voči výroku I., ktorým bola schválená dohoda rodičov, rodičia nie sú oprávnení podať odvolanie. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.
Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona (Zákon č. 233/1995 Z. z. o súdnych exekútoroch a exekučnej činnosti /Exekučný poriadok/ a o zmene a doplnení ďalších zákonov, v znení neskorších predpisov), ak ide o rozhodnutie o výchove maloletých detí, návrh na súdny výkon rozhodnutia.

